**Forbrug – belastning af kloden - affald**

Affald genereres af forbrug. Velhavende samfund/velhavende mennesker forbruger mere og skaber mere affald. Der var f.eks.et markant fald i affaldsmængden i Europa under finanskrisen.

Danmark konkurrerer med Schweitz om at ligge øverst med affaldsmængde pr indbygger. I 2014 generede Danmark 758 kg husholdningsaffald pr indbygger (stigende). Europa gennemsnit var 474 kg (faldende).

Det må antages, at den meget velhavende befolkning i Rudersdal vil afsætte et særlig stor klimaaftryk bl.a. i form af et stort forbrug af varer, som så afspejler sig i en tilsvarende stor affaldsmængde.

Der er forskellige måder at opgøre affaldsmængder på, der gør det svært at sammenligne Rudersdal med alle kommuner i Danmark, eller f.eks. gennemsnit i Danmark. Det har ikke været muligt at finde statistikker, som alene omhandler husholdningsaffald på kommuneniveau.

Men Norfors laver affaldsstatistik for de fire kommuner Rudersdal, Hørsholm, Fredensborg og Allerød, som er fire af de fem interessentkommuner bag Norfors. I perioden 2013 til 2017 har Rudersdal konstant ligge i top med en stigende mængde husholdsaffald til 915 kg pr. indbygger i 2016. Der har været et mindre fald til 899 kg i 2017. Til sammenligning var affaldsmængden i de tre øvrige kommuner i 2017 779,792 og 817 kg.

GENBRUG OG UDNYTTELSE AF VÆRDIERNE I AFFALD ER GODT. MEN ALLERBEDST ER DET AT BEGRÆNDSE FORBRUGES OG UNDGÅ AT SKABE AFFALD!